**Ministru kabineta noteikumu projekta „Noteikumi par privatizācijas sertifikātu aprites administrēšanas uzdevuma deleģēšanu” sākotnējās ietekmes novērtējuma ziņojums (anotācija)” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts pārvaldes iekārtas likuma 40.panta otrā daļa un likuma „Par privatizācijas sertifikātiem 3.1pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Likuma „Par privatizācijas sertifikātiem” 1.panta 1.punkts nosaka, ka privatizācijas sertifikāts ir finanšu instruments, kas kā maksāšanas līdzeklis tiek izmantots privatizācijas procesā, lai norēķinātos par privatizējamo valsts vai pašvaldību īpašumu. Šā gada 1.janvārī spēkā stājās likums „Grozījumi likumā „Par privatizācijas sertifikātiem”” (turpmāk – likuma grozījumi). Ar likuma grozījumiem tika noteikts, ka privatizācijas sertifikātu aprites administrēšana ir valsts pārvaldes uzdevums. Tāpat ar likuma grozījumiem tika noteikts, ka Ministru kabinets normatīvajos aktos noteiktajā kārtībā var deleģēt privātpersonai vai noteikt institūciju pildīt minēto valsts pārvaldes uzdevumu - privatizācijas sertifikātu aprites administrēšanu, kuras ietvaros tiks kontrolēta sertifikātu piešķiršana, emitēšana, to izmantošana un dzēšana, kā arī veiktas citas darbības, kas saistītas ar sertifikātu apgrozības uzraudzību.Atbilstoši likuma „ Par privatizācijas sertifikātiem” pārejas noteikumu 12.punktam, Ministru kabinets ne vēlāk kā līdz 2014.gada 31.maijam izdod šā likuma 4.panta 5.1 daļā un 18.panta 8.1 daļā minētos noteikumus. Līdz šo Ministru kabineta noteikumu spēkā stāšanās dienai, bet ne ilgāk kā līdz 2014.gada 31.maijam ir piemērojami Ministru kabineta 2007.gada 16.oktobra noteikumi Nr.712 "Privatizācijas sertifikātu izmantošanas noteikumi" (turpmāk – Noteikumi Nr.712) un Ministru kabineta 2003.gada 11.februāra noteikumi Nr.71 "Privatizācijas sertifikātu piešķiršanas un privatizācijas sertifikātu kontu atvēršanas noteikumi" (turpmāk – Noteikumi Nr.71), ciktāl tie nav pretrunā ar šo likumu.Atbilstoši Ministru kabineta 2007.gada 16.oktobra noteikumiem Nr.711 „Noteikumi par privatizācijas sertifikātu tirgus starpniecības sabiedrību licenču izsniegšanas, apturēšanas un anulēšanas kārtību, valsts nodevas likmi par tās saņemšanu, kā arī starpniecības sabiedrību pienākumiem un to uzraudzības kārtību” (turpmāk – Noteikumi Nr.711), Noteikumiem Nr.71, Noteikumiem Nr.712 un Ministru kabineta 2012.gada 20.novembra noteikumiem Nr.782 „Kārtība, kādā politiski represētajām personām, dzēšot privatizācijas sertifikātus, izmaksā kompensāciju naudā” (turpmāk – Noteikumi Nr.782) valsts akciju sabiedrība „Privatizācijas aģentūra” (turpmāk – Privatizācijas aģentūra) jau pilda darbības, kas ir saistītas ar privatizācijas sertifikātu piešķiršanu, izmantošanu, dzēšanu un citām darbībām, sertifikātu apgrozības uzraudzībā un kuras ar likuma grozījumiem paredzēts deleģēt privātpersonai kā valsts pārvaldes uzdevumu. Līdz ar to, jau šobrīd Ministru kabineta noteikumos ir noteikts Privatizācijas aģentūras pienākums veikt darbības, kas saistītas ar sertifikātu emitēšanas un apgrozības uzraudzību. Ņemot vērā, ka likumdevējs ir noteicis, ka ar 2014.gada 1.janvāri ir jānosaka/jādeleģē institūcija vai persona, kura pilda privatizācijas sertifikātu aprites administrēšanas uzdevumu un to, ka Noteikumi Nr.712 un Noteikumi Nr.71 satur normas, kas nosaka privatizācijas sertifikātu aprites administrēšanu, kuru izpildi uz minēto normatīvo aktu pamata veic Privatizācijas aģentūra, tad Ministru kabinetam ir jānosaka/jādeleģē persona, kas turpinās pildīt Noteikumos Nr.712 un Noteikumos Nr.71 noteiktos administrēšanas uzdevumus. Ja minētais deleģējums ar noteikumu projektu netiks sniegts Privatizācijas aģentūrai, var veidoties situācija, ka tiesiski var apšaubīt Privatizācijas aģentūras pienākumus un tiesības šo uzdevumu izpildē. Cita starpā vēlamies norādīt, ka ar grozījumiem Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (stājās spēkā 2014.gada 1.februārī) 27.panta piektajā daļā ir noteikts, ka piešķirtos privatizācijas sertifikātus likumā "Par privatizācijas sertifikātiem" noteiktajā kārtībā ieskaita privatizācijas sertifikātu kontā, ja konta atvēršanai vai papildus piešķirto privatizācijas sertifikātu ieskaitīšanai nepieciešamos dokumentus sertifikātu saņēmējs iesniedzis personai, kurai Ministru kabinets saskaņā ar likuma "Par privatizācijas sertifikātiem" 3.1pantu ir deleģējis valsts pārvaldes uzdevumu apkalpot privatizācijas sertifikātu kontu (turpmāk — privatizācijas sertifikātu kontu turētājs), četru mēnešu laikā pēc tam, kad attiecīgie pašvaldības dokumenti un personas, kurai Ministru kabinets saskaņā ar likuma "Par privatizācijas sertifikātiem" 3.1 pantu ir deleģējis valsts pārvaldes uzdevumu administrēt privatizācijas sertifikātu apriti, apstiprinātās ziņas iesniegtas privatizācijas sertifikātu kontu turētājam. Līdz ar to, ja atbilstoši Privatizācijas sertifikātu likuma 3.1 panta pirmajai daļai Ministru kabinets nebūs Privatizācijas aģentūrai deleģējis pildīt sertifikātu aprites administrēšanas uzdevumu, tad nebūs persona, kas var izpildīt Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 27.panta piektajā daļā noteikto.VPIL 40.panta pirmā daļa nosaka, ka publiska persona var deleģēt privātpersonai un citai publiskai personai (turpmāk – pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk. Atbilstoši šī panta otrajai daļai privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā, ievērojot šā likuma 41.panta otrās un trešās daļas noteikumus. Savukārt atbilstoši VPIL 42.panta pirmajai daļai privātpersonai jābūt tiesīgai veikt attiecīgo pārvaldes uzdevumu. Lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus.Ņemot vērā minēto un Privatizācijas aģentūras pieredzi, reputāciju, resursus un personāla kvalifikāciju, nepieciešams ar 2014.gada 18.februāri deleģēt Privatizācijas aģentūrai valsts pārvaldes uzdevumu - turpināt privatizācijas sertifikātu aprites administrēšanu. Ievērojot minēto, Ekonomikas ministrija ir sagatavojusi Ministru kabineta noteikumu projektu (ārējo normatīvo aktu), kas paredz privatizācijas sertifikātu aprites administrēšanas uzdevuma deleģēšanu Privatizācijas aģentūrai.Cita starpā jānorāda, ka saskaņā ar Valsts pārvaldes iekārtas likuma 7.panta trešo daļu padotību īsteno pakļautības vai pārraudzības formā. Savukārt atbilstoši šī panta piektajai daļai pārraudzība nozīmē augstākas iestādes vai amatpersonas tiesības pārbaudīt zemākas iestādes vai amatpersonas lēmuma tiesiskumu un atcelt prettiesisku lēmumu, kā arī prettiesiskas bezdarbības gadījumā dot rīkojumu pieņemt lēmumu. Tā kā Ministru kabineta noteikumu projektā un tam pievienotajā deleģēšanas līgumā jau šobrīd ir iestrādāti pietiekami kontroles mehānismi, lai uzraudzītu Privatizācijas aģentūru valsts pārvaldes deleģētā uzdevuma izpildē, tad Valsts pārvaldes iekārtas likumā esošā pārraudzības forma ir atbilstoša, lai kontrolētu deleģēto valsts pārvaldes uzdevumu izpildi.Ministra kabineta noteikumu projekts paredz deleģēt Privatizācijas aģentūrai valsts pārvaldes uzdevumu, kura ietvaros tiek kontrolēta sertifikātu piešķiršana, emitēšana, to izmantošana un dzēšana, kā arī veiktas citas darbības, kas saistītas ar sertifikātu apgrozības uzraudzību. Valsts pārvaldes uzdevuma izpildē Privatizācijas aģentūra atradīsies Ekonomikas ministrijas funkcionālā pārraudzībā.Tāpat Ministru kabineta noteikumu projekts paredz apstiprināt līguma projektu, ko valsts noslēgtu ar Privatizācijas aģentūru par deleģētā valsts pārvaldes uzdevuma izpildi. Līgumu paredzēts pilnvarot slēgt Ekonomikas ministrijai. Līgums nosaka valsts pārvaldes uzdevuma izpildes kārtību un informācijas sniegšanu par tā izpildi, kā arī pārvaldes uzdevuma izpildes finansēšanas kārtība. Citā starpā saskaņā ar līguma noteikumiem katra puse var vienpusēji uzteikt valsts pārvaldes uzdevuma izpildi, iesniedzot rakstisku pieteikumu otrai pusei sešus mēnešus iepriekš. |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Valsts pārvaldes deleģētā uzdevuma izpildē Privatizācijas aģentūra ievēro likumu „Par privatizācijas sertifikātiem” un uz tā pamata izdotos Ministru kabineta noteikumus, t.i. Noteikumus Nr.712, Noteikumus Nr.71, Noteikumus Nr.711 un Noteikumus Nr.782. Turklāt jānorāda, ka atbilstoši likuma „Par privatizācijas sertifikātiem” pārejas noteikumu 12.punktam līdz šo Ministru kabineta noteikumu spēkā stāšanās dienai, bet ne ilgāk kā līdz 2014.gada 31.maijam ir piemērojami Noteikumi Nr.712 un Noteikumi Nr.71, ciktāl tie nav pretrunā ar šo likumu. Vienlaicīgi vēršam uzmanību, ka atbilstoši likuma „Par privatizācijas sertifikātiem” pārējas noteikumu 12.punktam Ekonomikas ministrija līdz 2014.gada 31.maijam sagatavos un noteiktajā kārtībā iesniegs izskatīšanai Ministru kabinetā Ministru kabineta noteikumu projektus, kas tiks izdoti pamatojoties uz likuma „Par privatizācijas sertifikātiem” [4.](http://likumi.lv/doc.php?id=34503#p4)panta [5.1](http://likumi.lv/doc.php?id=34503#p5.1)daļu un [18.](http://likumi.lv/doc.php?id=34503#p18)panta 8.1 daļuun attiecīgi piemēroti valsts pārvaldes uzdevuma izpildē. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrību nav nepieciešams iesaistīt, jo Ministru kabineta noteikumu projekts skar publiska pārvaldes uzdevuma izpildi - privatizācijas sertifikātu aprites administrēšanu, un attiecīgi tā uzdevuma deleģēšanu privātpersonai (Privatizācijas aģentūra). |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2014.gads** | Turpmākie trīs gadi (euro) |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Privatizācijas aģentūras izdevumi par valsts pārvaldes uzdevuma izpildi tiek saskaņoti ar Ekonomikas ministriju atbilstoši valsts pārvaldes uzdevuma izpildes līgumā noteiktai kārtībai. Saskaņotie Privatizācijas aģentūras izdevumi tiek segti no rezerves fonda līdzekļiem, kas izveidots, pamatojoties uz likumu “Par valsts un pašvaldību īpašuma objektu privatizāciju”. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija, Privatizācijas aģentūra. |
| 2. | Projekta izpildes ietekme uz pārvaldes funkcijām  | Projekta izpilde ietekmē Privatizācijas aģentūras funkcijas un uzdevumus, jo ar noteikumu pieņemšanu un deleģēšanas līguma noslēgšanas brīdi tai būs jāpilda valsts pārvaldes deleģēto uzdevumu. Tāpat projekta izpilde ietekmē arī Ekonomikas ministrijas funkcijas un uzdevumus, jo Ekonomikas ministrijai būs jāveic uzraudzība par Privatizācijas aģentūras darbību valsts pārvaldes deleģētā uzdevuma izpildē (funkcionālā pārraudzība). |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

**Anotācijas IV, V un VI sadaļa – projekts šīs jomas neskar.**

|  |  |
| --- | --- |
| **Ekonomikas ministrs** | **V.Dombrovskis** |
| **Vīza: valsts sekretāra** **pienākumu izpildītājs -** **valsts sekretāra vietnieks** | **A.Liepiņš** |

03.03.2014. 13:30

1609

Drāke

67013162, Martins.Drake@em.gov.lv